rejauldu/bengali-wikipedia huggingface dataset:
পোল লঁজ্যভাঁ (; ২৩শে জানুয়ারি ১৮৭২ – ১৯শে ডিসেম্বর ১৯৪৬) একজন ফরাসি পদার্থবিজ্ঞানী ছিলেন। তিনি ১৮৭২ সালে ফ্রান্সের রাজধানী প্যারিসে জন্মগ্রহণ করেন। সেখানে বিজ্ঞান বিষয়ে উচ্চশিক্ষা সম্পন্ন করে তিনি ইংল্যান্ডের ক্যামব্রিজ বিশ্ববিদ্যালয়ের ক্যাভেনডিশ গবেষণাগারে জে জে টমসনের অধীনে গবেষণা করতে যান। সেখান থেকে ফেরত এসে তিনি প্যারিসের সর্বন বিশ্ববিদ্যালয়ে যোগ দেন এবং ১৯০২ সালে পদার্থবিজ্ঞানে ডক্টরেট উপাধি লাভ করেন। নোবেল পুরস্কার বিজয়ী পিয়ের ক্যুরি ছিলেন তাঁর ডক্টরাল উপদেষ্টা। পিয়ের ক্যুরির মৃত্যুর পরে তিনি বিধবা মারি ক্যুরির সঙ্গী ছিলেন। ১৯০৪ সালে তিনি কোলেজ দ্য ফ্রঁসে পদার্থবিজ্ঞানের অধ্যাপক হিসেবে যোগদান করেন। ১৯২৬ সালে তিনি প্যারিস নগরীর শিল্প পদার্থবিজ্ঞান ও রসায়ন উচ্চশিক্ষা প্রতিষ্ঠানের (একল স্যুপেরিয়র দ্য ফিজিক এ দ্য শিমি আঁদ্যুস্ত্রিয়েল দ্য লা ভিল দ্য পারি, École supérieure de physique et de chimie industrielles de la Ville de Paris) পরিচালক পদে নিযুক্তি পান। ১৯৩৪ সালে তাঁকে বিজ্ঞান অ্যাকাডেমির সদস্যপদে নির্বাচিত করা হয়।  লঁজ্যভাঁ চৌম্বকত্বের উপরে তাঁর গবেষণাকর্মের জন্য সবচেয়ে বেশি স্মরণীয়। তিনি লঁজ্যভাঁ গতিবিজ্ঞান ও লঁজ্যভাঁ সমীকরণের সৃষ্টিকর্তা। এছাড়া ১ম বিশ্বযুদ্ধের শেষদিকে ১৯১৬-১৭ সালে তিনি (কোঁস্তঁতাঁ শিলভস্কি'র সাথে) পিয়ের ক্যুরি-র গবেষণাকর্মের উপর ভিত্তি করে অতিশাব্দিক প্রতিধ্বনিভিত্তিক অবস্থান নির্ণয় কৌশল ব্যবহার করে ডুবোজাহাজ খুঁজে বের করার একটি পদ্ধতি বের করেন। তিনি ফ্রান্সে আলবের্ট আইনষ্টাইনের তত্ত্বগুলি প্রচার ও প্রসারে সাহায্য করেন।  ১৯৩০-এর দশকে ফ্রান্সের ভিশি সরকার তাঁকে ফাশিবাদের বিরুদ্ধচারিতা করার অপরাধে গ্রেপ্তার করে। তিনি দ্বিতীয় বিশ্বযুদ্ধের প্রায় পুরোটা সময় নিজগৃহে বন্দীদশায় অতিবাহিত করেন। ১৯৪৪ থেকে ১৯৪৬ সাল পর্যন্ত তিনি মানবাধিকার লিগের সভাপতি ছিলেন; এসময় তিনি সাম্যবাদী দলে যোগদান করেন। ১৯৪৬ সালের ১৯শে ডিসেম্বর তারিখে ৭৪ বছর বয়সে তিনি মৃত্যুবরণ করেন। প্যারিসের পঁতেওঁ সমাধিমন্দিরে তাঁর সমাধিটি অবস্থিত।  তথ্যসূত্র  বিষয়শ্রেণী:ফরাসি পদার্থবিজ্ঞানী বিষয়শ্রেণী:১৮৭২-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফরাসি সক্রিয়কর্মী বিষয়শ্রেণী:কপলি পদক বিজয়ী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
সিদি আরিফ মসজিদ মসজিদ আল-আরিফ বিল্লাহ হিসেবে পরিচিত ( ) সোহাগ গভর্নরেটের অন্যতম বৃহত্তম মসজিদ । এটি ১৪ তম শতাব্দীতে প্রথমবারের জন্য নির্মিত হয়েছিল এবং বেশ কয়েকবার পুনর্গঠিত হয়েছিল; সর্বশেষটি ১৯৬৮ সালে ছিল http://www.thanwya.com/vb/showthread.php?t=224278 এবং শেষবারের জন্য ১৯৯৮ সালে পুনর্নবীকরণ করা হয়েছিল। মসজিদটির সামনের কোণে দুটি মিনার রয়েছে এবং ছাদটি একটি গম্বুজ দ্বারা মুকুটযুক্ত। পাঁচটি নাভির মসজিদের ভিতরে পাইরেসের ঘাঁটি এবং দেয়ালগুলি লাল গ্রানাইট দিয়ে রেখাযুক্ত । সিলিং অলঙ্কারযুক্ত আঁকা ; এর মাঝখানে একটি দীর্ঘতর গম্বুজ। দক্ষিণ-পূর্ব অর্ধটি ঝাড়বাতি দ্বারা প্রজ্জ্বলিত । শেষে একটি অলঙ্কার সহ একটি প্রার্থনা কুলুঙ্গি ( মিহরাব ) এবং এর ডানদিকে কাঠের মিম্বার রয়েছে। বিখ্যাত মুরাদ বেয়ের কবরস্থানের পাশের মসজিদের ভিতরে একটি মামলুক রাজপুত্রের কবরস্থান অবস্থিত, যিনি মিশরের যুগের মুহাম্মদ আলীর গোড়ার দিকে কায়রো থেকে পলায়ন করেছিলেন জিরজার মামলুক- নিয়ন্ত্রিত এলাকায় বসতি স্থাপনের জন্য। (এখন সোহাগ ) মসজিদটির নামানুসারে আরিফ বেল্লার প্রকৃত নামটি এখনও জানা রহস্যজনক কারণ ' আরিফ শব্দটি আবু আবদ-রহমান আল-সুলামির ( ১০২১) এর মতো সুফি লেখকরা ব্যবহার করেছিলেন "একটি জ্ঞানী, রহস্যবাদী মরিফার (আধ্যাত্মিক জ্ঞান) সন্ধানকারী, সালিক, জাহিদ, ফকির ইত্যাদি শব্দের অনুরূপ মসজিদটি সোহাগ শহরের দক্ষিণে মূল রেলস্টেশনের নিকটে অবস্থিত এবং এটি সোহাগের বিখ্যাত পুরাতন বাজারের ( সৌক ) দ্য সৌক এল-কিসারেয়ার প্রবেশপথে রয়েছে ।   ভ্রমণব্যবস্থা  প্রতি বছর সোহাগের জনগণ এবং উচ্চ মিশরের বহুসংখ্যক মানুষ এল-আরিফের মুলিদের জন্মদিন উদ্‌যাপন করে এবং মসজিদের অভ্যন্তরে এল-আরিফের কবরস্থান দেখতে সোহাগের সাথে প্রচুর পরিমাণে আসেন।   দালান    আরও দেখুন    মসজিদের তালিকা  আফ্রিকার মসজিদগুলির তালিকা  মিশরে মসজিদের তালিকা   তথ্যসূত্র   বিষয়শ্রেণী:গম্বুজসহ ধর্মীয় ভবন ও স্থাপনা বিষয়শ্রেণী:মিশরের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৪শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:২০শ শতাব্দীর মিশরের মসজিদ বিষয়শ্রেণী:১৪শ শতাব্দীর আফ্রিকার মসজিদ
মহামান্যবর রাজকুমার শ্রীলা-শ্রীযুক্ত নবদ্বীপচন্দ্র দেব বর্মণ (১৮৫৪ - ৫ সেপ্টেম্বর ১৯৩১), ছিলেন একজন বিশিষ্ট  ভারতীয় সেতারবাদক এবং ধ্রুপদ গায়ক। তিনি ছিলেন সুরকার শচীন দেববর্মনের পিতা এবং আরেক সুরকার রাহুল দেব বর্মনের দাদা।   নবদ্বীপচন্দ্র দেব বর্মন ভারতের ত্রিপুরা রাজ্যে অবস্থিত ত্রিপুরার রাজপ্রাসাদে জন্মগ্রহণ করেন। তিনি ত্রিপুরার রাজা ঈশান চন্দ্র মাণিক্য (ঈশানচন্দ্র দেব বর্মণ) এর দ্বিতীয় পুত্র ছিলেন  (রাজত্বকাল ১৮৪৯-১৮৬২)। তার মা ছিলেন রানী কৈশম চানু জাতিশ্বরী। ১৮৬২ সালে তার পিতার মৃত্যুর পর তিনি এবং তার বড় ভাইকে তাদের চাচা বীর চন্দ্র মাণিক্য ত্রিপুরার সিংহাসন থেকে বাদ দিয়েছিলেন। কিন্তু ১৯২৩ থেকে ১৯২৭ সাল পর্যন্ত তিনি তার আত্মীয় ত্রিপুরার মহারাজা বীর বিক্রম কিশোর দেববর্মনের (রাজত্বকাল ১৯২৩ - ১৯৪৭)  জন্য ত্রিপুরার রিজেন্সি কাউন্সিলের সভাপতি ছিলেন।  ১৯২৮ সালের ৩১ জানুয়ারি তাকে ব্যক্তিগতভাবে মহামান্যবর উপাধি প্রদান করা হয়। [ উদ্ধৃতি প্রয়োজন ]  নবদ্বীপচন্দ্রের আত্মজীবনী "আবর্জনার ঝুড়ি" নামে পরিচিত। Manipur, Past and Present: The Heritage and Ordeals of a Civilization, Volume 4, Naorem Sanajaoba, 1988, p. 320  নবদ্বীপচন্দ্র দেব বর্মনের বিয়ে হয়েছিল নিরুপমা দেবীর সাথে  এবং তাদের ছিল নয়জন সন্তান। এর মধ্যে  বিখ্যাত গায়ক এবং ভারতীয় চলচ্চিত্র সঙ্গীত রচয়িতা শচীন দেব বর্মণ (পাঁচ পুত্রের মধ্যে সর্বকনিষ্ঠ) অন্যতম।  তথ্যসূত্র  বহিঃসংযোগ  বিষয়শ্রেণী:১৮৫৪-এ জন্ম বিষয়শ্রেণী:১৯৩১-এ মৃত্যু
থাম্ব| ভারতের মহীশুরের পথচারীরা রাস্তা পার হবার জন্য অপেক্ষা করছে   thumb|সিঙ্গাপুরের রাস্তায় পথচারী সতর্কতা সাইন পথচারী হলেন এমন ব্যক্তি যাঁরা পায়ে হেঁটে বেড়ান, হাঁটছেন বা দৌড়াচ্ছেন । আধুনিক যুগে এই শব্দটি সাধারণত কাউকে রাস্তা বা ফুটপাতে হাঁটতে বোঝায় তবে ঐতিহাসিকভাবে এটি ছিল না।  পথচারী শব্দটি এসেছে 'পেড' (ped)- মানে 'পা' এবং ইয়ান (ian) - মানে 'স্বভাবগত' শব্দ দু'টি থেকে।  এই শব্দটি লাতিন শব্দ প্যাডিস্টার (pedester) মানে 'পায়ে যাচ্ছি' থেকে উদ্ভূত এবং ১৮ শতকের প্রথমদিকে ইংরেজি ভাষায় শব্দটি ব্যবহৃত হয়েছিল।  এটি আজও ব্যবহার করা যেতে পারে, বিশেষণ হিসাবে সরল বা নিস্তেজ অর্থে।  তবে, এই নিবন্ধে এটির বিশেষ্য রূপ এবং যারা পদচারনা করে তাদেরকে বোঝানো হয়েছে।  ক্যালিফোর্নিয়ায় পথচারীর সংজ্ঞা আরো বিস্তৃত করা হয়েছে,  যে কোনও ব্যক্তি চালিত যানবাহনে যা বাইসাইকেল নয় অথবা সেইসাথে শারীরিক অক্ষমতার কারণে স্ব-চালিত হুইলচেয়ার পরিচালনা করে এমন লোকও পথচারী হিসাবে অন্তর্ভুক্ত।  কিছু সম্প্রদায়ের মধ্যে যারা ছোট চাকা যেমন রোলার স্কেট, স্কেটবোর্ড এবং স্কুটার পাশাপাশি হুইলচেয়ার ব্যবহারকারীরাও New York State Vehicle and Traffic Law, Section 130 পথচারী হিসাবে অন্তর্ভুক্ত রয়েছে।   ইতিহাস  হাঁটা সবসময়ই মানুষের চলনশক্তির প্রাথমিক মাধ্যম হয়ে দাঁড়িয়েছে। প্রায় ৬০,০০০ বছর আগে আফ্রিকা থেকে প্রথম মানুষ স্থানান্তরিত হয়েছিল।  তারা অস্ট্রেলিয়া পৌঁছানোর জন্য ভারতের উপকূল ধরে হেঁটেছিল। তারা এশিয়া পেরিয়ে আমেরিকা এবং মধ্য এশিয়া থেকে ইউরোপে পৌঁছেছিল।   স্বাস্থ্য সুবিধা এবং পরিবেশ  নিয়মিত হাঁটা মানুষের স্বাস্থ্য এবং প্রাকৃতিক পরিবেশ উভয়ের জন্যই গুরুত্বপূর্ণ। ঘন ঘন ব্যায়াম যেমন হাঁটা স্থুলতা এবং এ সম্পর্কিত সমস্যার সম্ভাবনা হ্রাস করে। বিপরীতে, সংক্ষিপ্ত ভ্রমণের জন্য গাড়ি ব্যবহার করা স্থূলতা এবং যানবাহনের নির্গমন উভয়ের দ্বারা জলবায়ু পরিবর্তনের ক্ষেত্রে অবদান রাখে: অভ্যন্তরীণ দহন ইঞ্জিনগুলি তাদের প্রথম মিনিটের অপারেশনের সময় আরও অদক্ষ এবং অত্যন্ত দূষণকারী হয় (ইঞ্জিন কোল্ড স্টার্ট)। গণপরিবহন সাধারণত হাঁটতে উৎসাহ দেয়, কারণ এটি বেশিরভাগ ক্ষেত্রেই একজনকে সরাসরি নিজের গন্তব্যে নিয়ে যায় না।   আরও দেখুন  thumb|শিবুয়া ক্রসিং, টোকিও, জাপান (ভিডিও)   ফুটপাথ  জুনিয়র নিরাপত্তা টহল   ট্র্যাফিক শান্তকরন  চলন ক্ষমতা   চলাফেরা   তথ্যসূত্র    বহিঃসংযোগ    স্কুলের নাম পথচারী - মুহম্মদ জাফর ইকবাল  বিষয়শ্রেণী:হাঁটা বিষয়শ্রেণী:ট্র্যাফিক বিষয়শ্রেণী:অপর্যালোচিত অনুবাদসহ পাতা
হিন্দুস্তান ব্যাংক (১৭৭০-১৮৩২), ঔপনিবেশিক ভারতে প্রথম আধুনিক ব্যাংকগুলির মধ্যে একটি হিসেবে বিবেচিত। ব্যাংকটি ১৭৭০ সালে প্রতিষ্ঠিত হয়েছিল। এটি এখন বিলুপ্ত ব্যাংক। এটির সদর দফতর ছিল তৎকালীন বেঙ্গল প্রেসিডেন্সির রাজধানী কলকাতায়।   ইতিহাস  ব্যাংকটি আলেকজান্ডার অ্যান্ড কোম্পানির এজেন্সি হাউস দ্বারা প্রতিষ্ঠিত হয়েছিল। ব্যাংকটি ১৮ শতকের তিনটি অর্থনৈতিক সংকটের মধ্যও টিকে ছিল:   ১৮১৯ সালের মন্দা  পামার অ্যান্ড কোং এর ব্যর্থতা (একটি ব্রিটিশ এজেন্সি হাউস)  ১৮৩২ সালের ব্যাংকিং সংকট।   ব্যবসায়িক কার্যক্রম  ভারতে প্রথম কাগুজে মুদ্রা জারি করা হয়েছিল ব্রিটিশ ইস্ট ইন্ডিয়া কোম্পানির শাসনামলে। প্রথম কাগজের নোটগুলি ১৮ শতকের শেষের দিকে হিন্দুস্তান ব্যাংক এবং প্রেসিডেন্সি ব্যাংকগুলির মতো বেসরকারি ব্যাংকের দ্বারা ছাপানো ও জারি করা হতো। ১৮৬১ সালের কাগুজে মুদ্রা আইনের মাধ্যমে ব্রিটিশ সরকার ভারতে কাগুজে নোট জারি করার একচেটিয়া অধিকার প্রদান করে। ১৮৩০-৩২ সালে এই আইনটি বাতিল হয়ে যায়।   আরও দেখুন   ভারতের ব্যাঙ্কসমূহের তালিকা   তথ্যসূত্র    বহিঃসংযোগ   ভারতে ব্যাংকিং  বিষয়শ্রেণী:ভারতের বিলুপ্ত ব্যাংক বিষয়শ্রেণী:১৭৭০-এ ভারতে প্রতিষ্ঠিত বিষয়শ্রেণী:১৭৭০-এ প্রতিষ্ঠিত ব্যাংক বিষয়শ্রেণী:১৮৩২-এ ভারতে বিলুপ্ত বিষয়শ্রেণী:১৮৩২-এ বিলুপ্ত ব্যাংক
আনা লুই স্ট্রং (২৪ নভেম্বর, ১৮৮৫ - ২৯ মার্চ, ১৯৭০) ছিলেন ২০ শতকের মার্কিন সাংবাদিক ও কর্মী এবং খ্যাতি অর্জন করেছিলেন সোভিয়েত ইউনিয়ন ও গণচিনের সাম্যবাদী আন্দোলনের সমর্থনে জন্য। রুশ সমাজতান্ত্রিক বিপ্লবের পর তিনি চলে যান রাশিয়ায়। সেখানে তিনি বিয়ে করেন এবং প্রায় ৩০ বছর সেদেশে বসবাস করেন। পরবর্তী সময়ে তিনি চলে যান এবং প্রায় আড়াই যুগ চিনে বসবাস করে সেখানেই মৃত্যুবরণ করেন। রুশ বিপ্লব ও তার সমাজতান্ত্রিক গঠনকর্ম এবং চিন বিপ্লব ও তার সমাজতান্ত্রিক গঠনকর্মকে অতি নিকটে থেকে দেখার সুযোগ তার হয়েছিল।আনা লুই স্ট্রং; বাহাত্তর বছর বয়সে কেন আমি চীনে ফিরে এলাম; গণপ্রকাশন, ঢাকা মার্চ, ১৯৮৭; পৃষ্ঠা - ২।   তথ্যসূত্র    আরও পড়ুন       Jackson, Rebecca, The Politics of Gender in the Writings of Anna Louise Strong, Seattle General Strike Project, 1999.   নথিপত্র   Anna Louise Strong Internet Archive, Marxists Internet Archive. Retrieved March 24, 2010.  Anna Louise Strong Papers, 1885-1971. 24.11 cubic feet (43 boxes, 3 packages, 3 folders). 14 microfilm reels. Labor Archives of Washington, University of Washington.  Strong Family Papers.  1832-1994. 1.46 linear feet.  Sydney Strong Papers.  1860-1938. 5.75 linear feet plus 4 ephemeral items. Contains material collected by Sydney Strong about his daughter, Anna Louise.  Clayton Van Lydegraf Papers.  1944-1991. 46.74 linear feet, including 2 sound cassettes. Contains correspondence between Van Lydegraf and Strong from 1967-1970.  Anna Louise Strong (1885-1970), HistoryLink. Retrieved March 24, 2010.  Anna Louise Strong from the Communism in Washington State History and Memory Project  বিষয়শ্রেণী:১৮৮৫-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:মার্কিন যুদ্ধ-বিরোধী কর্মী বিষয়শ্রেণী:মার্কিন সাম্যবাদী বিষয়শ্রেণী:চীনে মার্কিন প্রবাসী বিষয়শ্রেণী:সোভিয়েত ইউনিয়নে মার্কিন প্রবাসী বিষয়শ্রেণী:মার্কিন মার্ক্সবাদী বিষয়শ্রেণী:মার্কিন শান্তিবাদী বিষয়শ্রেণী:মার্কিন প্রতিবেদক ও সংবাদদাতা বিষয়শ্রেণী:মার্কিন সমাজতন্ত্রী বিষয়শ্রেণী:বিশ্বের শিল্পকৌশল কর্মীদের সদস্য বিষয়শ্রেণী:ওবার্লিন কলেজের প্রাক্তন শিক্ষার্থী বিষয়শ্রেণী:চীনা গৃহযুদ্ধের ব্যক্তি বিষয়শ্রেণী:সোভিয়েত রাশিয়া সম্পর্কে পাশ্চাত্য লেখক বিষয়শ্রেণী:নারী সাংবাদিক বিষয়শ্রেণী:চীন সম্পর্কে লেখক বিষয়শ্রেণী:সাম্যবাদ সম্পর্কে লেখক বিষয়শ্রেণী:১৯শ শতাব্দীর মার্কিন নারী বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:নারী যুদ্ধ প্রতিবেদক বিষয়শ্রেণী:চীনে মার্কিন অভিবাসী বিষয়শ্রেণী:দ্বিতীয় বিশ্বযুদ্ধে নারী বিষয়শ্রেণী:সাম্যবাদী লেখিকা বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:ব্রিন মার কলেজের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
সিবত আল-মারিদিনি, পুরো নাম মুহাম্মদ ইবনে মুহাম্মদ ইবনে আহমদ আবু আবদুল্লাহ বদর [শামস] আল-দিনাল-মিশরি আল-দিমাশকি (১৪২৩–১৫০৬ খ্রিস্টাব্দ) হলেন একজন মিশরীয় বংশোদ্ভূত, জ্যোতির্বিজ্ঞানী এবং গণিতবিদ। () তার বাবা দামেস্ক থেকে এসেছেন। "সিবত আল-মারিদিনী" শব্দের অর্থ "আল-মারিদিনির কন্যার পুত্র"। তার মাতামহ আবদুল্লাহ আল-মারিদিনি ছিলেন হিজরি অষ্টম শতাব্দীর একজন স্বনামধন্য জ্যোতির্বিজ্ঞানী। ঐতিহ্য অনুসারে তিনি জ্যোতির্বিজ্ঞানী ইবনে আল-মাজদীর (মৃত্যু ৮৫০/১৫০৬) একজন শিষ্য ছিলেন। ()  সিবত আল-মারিদিনি কায়রোর আল-আজহার মসজিদে গণিত এবং জ্যোতির্বিজ্ঞান পড়াতেন। এছাড়াও তিনি মসজিদের কাললেখক (মুওয়াক্কিত) ছিলেন। তিনি জ্যোতির্বিজ্ঞানের উপর পঞ্চাশের কম গ্রন্থ লেখেননি (জ্যা চতুর্ভুজ, সূর্যঘড়ি, জ্যোতির্বিজ্ঞানের সারণি এবং প্রার্থনার সময়) () এবং কমপক্ষে তেইশটি গণিত পাঠ্যপুস্তক লিখেছেন।  আল-সাখাওয়ি সিবত আল-মারিদিনির লেখা ইসলামি আইন, জ্যোতির্বিদ্যা এবং গণিতের উপর দুইশত বই গণনা করেছেন। সারা বিশ্বের প্রাচীন পাণ্ডুলিপিতে বিশেষ করে গ্রন্থাগারগুলোতে তার কাজের প্রতিলিপি রয়েছে।  সিবত আল-মারিদিনী ঘোষণা করেন যে, "মুয়াজ্জিনদের মতামত (যারা মানুষকে নামাযের জন্য আহবান করে) আইনী পণ্ডিতদের তুলনায় কম সঠিক এবং এটি সাম্প্রতিক কথা যা নামাজের সময় নির্ধারণের ভিত্তি হিসেবে ব্যবহার করা উচিত"।   কাজ    শারহ আল-রাহবিয়াহ ফরায়েদের উপর (উত্তরাধিকারের অংশ) আল-রাহবি (মৃত্যু ৫৭৯ হি/১১৮৩ খ্রিস্টাব্দ) সম্পর্কে একটি ভাষ্য  শারহ আল-মুকনি' ফি' ইলম আল-জাবর ওয়া আল-মুকাবালাহ (সম্পূর্ণতা এবং ভারসাম্যের গণনার বিজ্ঞান সম্পর্কে আল-মুকনি'র মন্তব্য। আল-মুকনি' হলো শিহাবুদ্দিন ইবনে আহমদ ইবনে আল-হাইমের একটি রচনা।)  দাকাইক আল-হাক্বাইক  রিসালা ফি আল-আমাল বি-আল-রুবু আল-মুজায়্যাব (জ্যা চতুর্ভুজের ব্যবহার) ()  রাকাইক আল-হাক্বাইক (ডিগ্রী এবং মিনিটের সাথে গণনা করার উপর) ()  জুবদ আল-রাক্বাআক (এটি পূর্ববর্তী গ্রন্থের একটি নির্যাস হতে পারে) ()  মুকাদ্দিমা (ভূমিকা) জ্যা সমস্যা এবং গোলাকার সম্পর্কের ()  আল-তারুক আল-সানিয়্যা (যৌন-সাধারণ গণনার উপর) ()  আল-নুজুম আল-দাহিরাত (মুকানতারাত চতুর্ভুজের উপর) ()  কাতফ আল-আহিরাত (আপাতদৃষ্টিতে পূর্ববর্তী গ্রন্থের একটি নির্যাস) ()  হাওয়াই আল-মুখতাসারাত (মুকানতারাত চতুর্ভুজের আরেকটি আলোচনা) ()  ইহার আল-সির আল-মাওদু''' (একটি বিশেষ চতুর্ভুজের ব্যবহার) ()  হিদায়াত আল-আমিল (অন্য ধরনের বিশেষায়িত চতুর্ভুজের উপর) ()  হিদায়াত আল-সাঈল (আগের লেখায় উল্লিখিত চতুর্ভুজের উপর) ()  আল-মাতালব (জ্যা চতুর্ভুজের উপর) ()  আল-তুহফা আল-মানসুরিয়া (চতুর্ভুজের উপর) ()  মুকাদ্দিমা'' (সূর্যঘড়ি নির্মাণের ভূমিকা) ()  বিষুবীয় বৃত্তের উপর একটি গ্রন্থ ()  চতুর্ভুজ, অ্যাস্ট্রোল্যাব এবং দিনপঞ্জির উপর একটি গ্রন্থ ()   তথ্যসূত্র   বিষয়শ্রেণী:মধ্যযুগীয় মিশরীয় গণিতবিদ বিষয়শ্রেণী:মধ্যযুগীয় আরব গণিতবিদ বিষয়শ্রেণী:মধ্যযুগীয় মিশরীয় জ্যোতির্বিজ্ঞানী বিষয়শ্রেণী:মধ্যযুগীয় আরব জ্যোতির্বিজ্ঞানী বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:১৪২৩-এ জন্ম বিষয়শ্রেণী:১৫০৬-এ মৃত্যু
মোঃ শাহ আলম বাংলাদেশ পুলিশের একজন ডিআইজি এবং পুলিশের স্পেশাল ব্রাঞ্চ (এসবি) প্রধান হিসেবে দায়িত্ব পালন করেছেন।  ইতিপূর্বে তিনি রেলওয়ে পুলিশের ডিআইজি হিসেবে দায়িত্ব পালন করেন।    কর্মজীবন  তিনি ২০ জানুয়ারি ১৯৯১ সালে ১২তম বিসিএসের মাধ্যমে সহকারী পুলিশ সুপার হিসেবে বাংলাদেশ পুলিশে যোগদান করেন। পুলিশে কম্পিউটার প্রযুক্তি প্রয়োগে তার ব্যাপক অবদানের জন্য বহুল আলোচিত ও প্রশংসিত হন তিনি। তিনি ১১ জুন ২০২৩ সালে ডিআইজি পদে পদোন্নতি পান। ২০২৪ সালে কাজের স্বীকৃতিস্বরূপ বাংলাদেশ পুলিশ পদক (বিপিএম) সেবা পদকে ভূষিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:বাংলাদেশ পুলিশ
কিশোরগঞ্জ থানা বাংলাদেশের নীলফামারী জেলার অন্তর্গত কিশোরগঞ্জ উপজেলার একটি থানা।   পটভূমি  ১৯২১ খ্রিস্টাব্দে কিশোরগঞ্জ থানা প্রতিষ্ঠা লাভ করে।   প্রশাসনিক এলাকাসমূহ  কিশোরগঞ্জ উপজেলার ৯টি ইউনিয়নের প্রশাসনিক কার্যক্রম কিশোরগঞ্জ থানার অধীন।  ইউনিয়নসমূহ:  ১নং বড়ভিটা  ২নং পুটিমারী  ৩নং নিতাই  ৪নং বাহাগিলী  ৫নং চাঁদখানা  ৬নং কিশোরগঞ্জ  ৭নং রণচণ্ডি  ৮নং গাড়াগ্রাম  ৯নং মাগুরা   আরও দেখুন   কিশোরগঞ্জ উপজেলা  নীলফামারী জেলা   তথ্যসূত্র    বহিঃসংযোগ   বিষয়শ্রেণী:নীলফামারী জেলার থানা বিষয়শ্রেণী:কিশোরগঞ্জ উপজেলা
ডেভিড ওয়েন রাসেল (জন্ম ২০ আগস্ট ১৯৫৮) একজন মার্কিন চলচ্চিত্র পরিচালক, চিত্রনাট্যকার ও প্রযোজক। তার শুরুর দিকের পরিচালিত চলচ্চিত্রসমূহ হল স্প্যাঙ্কিং দ্য মাঙ্কি (১৯৯৪), ফ্লার্টিং উইথ ডিজ্যাস্টার (১৯৯৬), থ্রি কিংস (১৯৯৯), ও আই হার্ট হাকাবিজ (২০০৪)।  ২০১০-এর দশকে রাসেলের পরিচালিত দ্য ফাইটার (২০১০), প্রণয়ধর্মী হাস্যরসাত্মক নাট্য সিলভার লাইনিংস প্লেবুক (২০১২) ও হাস্যরসাত্মক নাট্য অপরাধধর্মী আমেরিকান হাসল (২০১৩) চলচ্চিত্র তিনটি ব্যবসাসফল ও সমালোচকদের কাছে প্রশংসিত হয়, এবং এই তিনটি কাজের জন্য তিনটি শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি সিলভার লাইনিংস প্লেবুক চলচ্চিত্রের জন্য শ্রেষ্ঠ উপযোগকৃত চিত্রনাট্য বিভাগে ও আমেরিকান হাসল চলচ্চিত্রের জন্য শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ২০১৫ সালে তিনি অর্ধ-জীবনীনির্ভর হাস্যরসাত্মক নাট্যধর্মী জয় চলচ্চিত্রের জন্য তার সপ্তম গোল্ডেন গ্লোব পুরস্কারের মনোনয়ন লাভ করেন।  প্রারম্ভিক জীবন রাসেল ১৯৫৮ সালের ২০শে আগস্ট নিউ ইয়র্ক সিটির ম্যানহাটনে জন্মগ্রহণ করেন। তার মাতা মারিয়া (বিবাহপূর্ব মুৎসিও) এবং পিতা বের্নার্ড (মার্কভ্‌স্কি) রাসেল। তার পিতামাতা সিমন অ্যান্ড শুস্টারে কাজ করতেন। তার পিতা এই কোম্পানির বিক্রয়দলের উপ-সভাপতি এবং মাতা সহকারী ছিলেন। তার পিতা রুশ ইহুদি পরিবারে এবং মাতা ইতালীয়-মার্কিন (লুকানীয় বংশোদ্ভূত) পরিবারে জন্মগ্রহণ করেছিলেন। রাসেলের মাতামহ ফ্রাঙ্ক মুৎসিও ক্রাকো এবং মাতামহী ফিলোমেনা ব্রানকাতা ফেররান্দিনায় জন্মগ্রহণ করেছিলেন। তার পিতামহ ম্যানহাটনের আপার ওয়েস্ট সাইডের একজন মুচি ছিলেন, তিনি কনসেনট্রেশন ক্যাম্পে তার অনেক আত্মীয়স্বজনকে হারিয়েছিলেন।  চলচ্চিত্রের তালিকা চলচ্চিত্র  শিরোনাম বছর ভূমিকা টীকা পরিচালক লেখক প্রযোজকস্প্যাঙ্কিং দ্য মাঙ্কি১৯৯৪ফ্লার্টিং উইথ ডিজ্যাস্টার১৯৯৬থ্রি কিংস১৯৯৯আই ♥ হাকাবিজ২০০৪ আই হার্ট হাকাবিজ নামেও পরিচিতদ্য ফাইটার২০১০সিলভার লাইনিংস প্লেবুক২০১২আমেরিকান হাসল২০১৩অ্যাকসিডেন্টাল লাভ২০১৫ "স্টিফেন গ্রিন" নামে;চলচ্চিত্রটির মালিকানা হারানজয়  তথ্যসূত্র  বহিঃসংযোগ    বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:অ্যামহার্স্ট কলেজের প্রাক্তন শিক্ষার্থী বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:ম্যানহাটনের লেখক বিষয়শ্রেণী:চলচ্চিত্র বিতর্ক বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক বিষয়শ্রেণী:চলচ্চিত্রে অশ্লীলতা বিতর্ক বিষয়শ্রেণী:চলচ্চিত্রে যৌন সম্পর্কিত বিতর্ক
আরজুমান্দ রহিম () হলেন একজন পাকিস্তানি টেলিভিশন অভিনেত্রী, পরিচালিকা এবং প্রযোজক। তিনি বিভিন্ন টেলিভিশন চ্যানেলের বিভিন্ন ধারাবাহিক নাটকে অভিনয় করেছেন।  তিনি সুনো চান্দা ২ ধারাবাহিক নাটকে তার অভিনীত "পরী " চরিত্রের জন্য তিনি সবচেয়ে বেশি পরিচিত।   কর্মজীবন  আরজুমান্দ রহিম ১৯৯৫ সালে কলেজ জীবনেই অভিনেত্রী হিসাবে তার কর্মজীবন শুরু করেছিলেন। পরে ২০০৪ সালে তিনি বিভিন্ন ধারাবাহিক নাটকে অভিনয় শুরু করেন। ২০০৬ সালে "আর্ট রেপুউইক" নামে তিনি তার নিজস্ব প্রযোজনা প্রতিষ্ঠান চালু করেছেন। তিনি ২০০৫ সালে শাহরুখ খান কি মউত (স্বল্পদৈর্ঘ্য) চলচ্চিত্রটি প্রযোজনা করেছিলেন এবং টিভিওয়ান গ্লোবালে চ্যানেলের জন্য হোটেল ধারাবাহিকটিও প্রযোজনা করেছিলেন।   তথ্যসূত্র    বহিঃসংযোগ     আরজুমানদ রহিম টিভি.কম.পি.কে.  বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি টেলিভিশন পরিচালক বিষয়শ্রেণী:করাচির অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:নারী টেলিভিশন প্রযোজক
ডেভিড (ইংরেজি ভাষায়: David) হল ইতালীয় শিল্পী মাইকেলেঞ্জেলো দ্বারা ১৫০১ এবং ১৫০৪ এর মধ্যে নির্মিত, একটি রেনেসাঁ ভাস্কর্যের শিল্পকর্ম। এটি ৫.১৭-মিটার (১৭.0 ফুট)The height of the David was recorded incorrectly and the mistake proliferated through many art history publications. The accurate height was only determined in 1998-1999 when a team from Stanford University went to Florence to try out a project on digitally imaging large 3D objects by photographing sculptures by Michelangelo and found that the sculpture was taller than any of the sources had indicated. See  and  একটি মার্বেলের খাড়া পুরুষ নগ্ন মূর্তি। বাম হাত বুকের কাছে এবং ডান হাতে মার্বেল পাথর, চুল কোকরানো এবং দৃষ্টি উপরের দিকে। মূর্তিটি প্রতিনিধিত্ব করছে বাইবেলের নায়ক ডেভিডকে, যেটি ফ্লোরেন্সের শিল্পকলায় বিশেষ সুবিধাপ্রাপ্ত বিষয় ।See, for example, Donatello's 2 versions of David; Verrocchio's bronze David; Domenico Ghirlandaio's painting of David; and Bartolomeo Bellano's bronze David.   তথ্যসূত্র   বিষয়শ্রেণী:ফ্লোরেন্সে দর্শক আকর্ষণসমূহ বিষয়শ্রেণী:ডেভিড চিত্রিত ভাস্কর্যসমূহ বিষয়শ্রেণী:ইতালিতে বহিঃস্থ ভাস্কর্যসমূহ বিষয়শ্রেণী:ইতালিতে ভাস্কর্যসমূহ বিষয়শ্রেণী:১৬শ-শতাব্দীর ভাস্কর্যসমূহ বিষয়শ্রেণী:ভাস্কর্য বিষয়শ্রেণী:মূর্তি তালিকা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  -- Yahya (আলাপ | অবদান) ২০:০৩, ২২ মার্চ ২০২৫ (ইউটিসি) :বায়তুল মোকাররম দক্ষিণে সংঘর্ষ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এটি উল্লেখযোগ্য ঘটনা নয় এবং সাধারণ উল্লেখযোগ্যতার নির্দেশিকা পূরণ করে না। সংঘর্ষটি মাত্র কয়েক ঘণ্টা ঘটেছে, যার ঐতিহাসিক গুরুত্ব নেই এবং এটি WP:EVENTCRIT মানদণ্ড পূরণ করে না। NahidHossain (আলাপ) ১৮:৪৯, ১৩ মার্চ ২০২৫ (ইউটিসি)  : প্রস্তাবনা অনুসারে। ≈  MS Sakib  📩 ·📝 ০০:৪৮, ১৮ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আনোয়ারা খাতুন (১৯১৯ - ১৯৮৮) একজন বাঙালি নারী রাজনীতিবিদ ছিলেন। তিনি বাংলা ভাষা আন্দোলনের সাথে যুক্ত ছিলেন।নারী ভাষাসংগ্রামীদের পূর্ণাঙ্গ মূল্যায়ন হয়নি  তিনি ১৯৪৬ সালে তৎকালীন থেকে বঙ্গীয় আইনসভার সদস্য নির্বাচিত হন। তিনি প্রথম মুসলিম নারী হিসেবে বঙ্গীয় আইনসভার সদস্য হিসেবে নির্বাচিত হয়েছিলেন। ১৯৫৪ সালের যুক্তফ্রন্টের নির্বাচনেও জয় লাভ করেন তিনি।"ভাষা আন্দোলনের সংগ্রামী নারী", ওবায়েদুল্লাহ মামুন, লিপি প্রকাশন, পৃষ্ঠা-৩১  আনোয়ারা খাতুন আলী আমজাদ খানের সাথে বিবাহ বন্ধনে আবদ্ধ হন। তার স্বামী আওয়ামী লীগের প্রতিষ্ঠাতা সহসভাপতি ছিলেন।   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:বাংলা ভাষা আন্দোলনের সক্রিয় নারী কর্মী বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯২৫-এ জন্ম বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:ঢাকার রাজনীতিবিদ বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪ বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
স্টিভেন কুক (; জন্ম:১৪ ডিসেম্বর, ১৯৩৯) একজন বিখ্যাত মার্কিন কম্পিউটার বিজ্ঞানী ও গণিতবিদ। টুরিং পুরস্কারপ্রাপ্ত কুকের প্রধান অবদান কম্প্লেক্সিটি তত্ত্বের গুরুত্বপূর্ণ এনপি-সম্পূর্ণতা ধারণা উদ্ভাবন করা। তিনি ২০০৮ সালে টুরিং পুরস্কার পান। বর্তমানে তিনি টরন্টো বিশ্ববিদ্যালয় এ কম্পিউটার বিজ্ঞান বিভাগ ও গণিত বিভাগে অধ্যাপক পদে দায়িত্বরত।   জন্ম ও শিক্ষাজীবন  স্টিভেন কুকের জন্ম ১৯৩৯ সালের ১৪ ডিসেম্বর নিউইয়র্কে। তিনি ১৯৬১ সালে মিশিগান বিশ্ববিদ্যালয় থেকে স্নাতক ডিগ্রি এবং ১৯৬২ ও ১৯৬৬ সালে হার্ভার্ড বিশ্ববিদ্যালয় থেকে স্নাতকোত্তর ও পিএইচডি ডিগ্রি অর্জন করেন। পরবর্তীতে ১৯৬৬ সালে তিনি ইউনিভার্সিটি অব ক্যালিফোর্নিয়াতে গণিত বিভাগে সহকারী অধ্যাপক হিসেবে যোগ দেন। ১৯৭০ সালে তিনি ইউনিভার্সিটি অব টরেন্টোতে কম্পিউটার বিজ্ঞান এবং গণিত বিভাগে সহযোগী অধ্যাপক হিসেবে যোগ দেন এবং ১৯৭৫ সালে অধ্যাপক হন।   কর্মজীবন    পুরস্কার ও সম্মাননা  স্টিভেন কুক ২০০৮ সালে এসিএম টুরিং পুরস্কার পান।   ব্যক্তিজীবন  কুক দুই সন্তান এর জনক এবং বর্তমানে তিনি সস্ত্রীক টরেন্টো রয়েছেন। তিনি বেহালা বাজাতে পারেন এবং নৌভ্রমণ পছন্দ করেন।   তথ্যসূত্র    বহিঃসংযোগ   Home page of Stephen A. Cook  Oral history interview with Stephen Cook at Charles Babbage Institute, University of Minnesota. Cook discussed his education at the University of Michigan and Harvard University and early work at the University of California, Berkeley, and his growing interest in problems of computational complexity. Cook recounted his move to the University of Toronto in 1970 and the reception of his work on NP-completeness, leading up to his A.M. Turing Award.    Stephen Cook  at DBLP  বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:টুরিং পুরস্কার বিজয়ী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:টরন্টো বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:কানাডীয় কম্পিউটার বিজ্ঞানী বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডায় মার্কিন অভিবাসনকারী বিষয়শ্রেণী:অফিসার্স অব দি অর্ডার অব কানাডা বিষয়শ্রেণী:রয়েল সোসাইটির সভ্য বিষয়শ্রেণী:কানাডায় মার্কিন অভিবাসী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য